**ΚΕΝΤΡΟ ΠΡΟΛΗΨΗΣ ΛΗΜΝΟΥ Μύρινα, 26 Μαΐου 2015**

**ΚΑΙ ΑΓΙΟΥ ΕΥΣΤΡΑΤΙΟΥ**

**«ΠΟΛΙΟΧΝΗ»**

**Σε συνεργασία με τον ΟΚΑΝΑ**

**Ταχ. Δ/ση:**

**Ιερομονάχου Κοσμά 6,**

**Μύρινα Λήμνου**

**Ταχ. Κωδ.: 81400**

**Τηλ. 2254022751**

**Fax 2254022673**

**e-mail:** **polioxni@hotmail.com**

**ΔΕΛΤΙΟ ΤΥΠΟΥ**

Τα τελευταία ερευνητικά δεδομένα για την Ελλάδα αποκαλύπτουν αύξηση του αριθμού των παιδιών που πειραματίζονται με το τσιγάρο σε όλο και μικρότερη ηλικία. Η πρώτη επαφή με το τσιγάρο φαίνεται πως για αρκετά παιδιά γίνεται στην ηλικία των 11 ετών. Ταυτόχρονα, πάνω από τα μισά παιδιά εκτίθενται σε παθητικό κάπνισμα στο σπίτι τους και ακόμη περισσότερα σε παθητικό κάπνισμα σε κλειστούς δημόσιους χώρους.

Το κάπνισμα, όπως και πολλές άλλες επικίνδυνες συμπεριφορές, μπορούν να αποτραπούν, αν υιοθετηθούν και εφαρμοστούν σε ευρεία κλίμακα στρατηγικές πρόληψης στο χώρο του σχολείου, της οικογένειας και της κοινότητας. Στόχος της πρόληψης είναι ο εξοπλισμός των παιδιών με τις απαραίτητες γνώσεις, στάσεις και δεξιότητες, ώστε να είναι σε θέση να προστατεύουν τον εαυτό τους και την υγεία τους.

Για το σκοπό αυτό, το Κέντρο Πρόληψης «Πολιόχνη» εφαρμόζει εκπαιδευτικά προγράμματα στους μαθητές Πρωτοβάθμιας και Δευτεροβάθμιας Εκπαίδευσης με τη συμμετοχή των εκπαιδευτικών και των γονέων τους στα πλαίσια της ολιστικής προσέγγισης. Τα εκπαιδευτικά υλικά που εφαρμόζονται είναι αναγνωρισμένα από τον Οργανισμό κατά των Ναρκωτικών (ΟΚΑΝΑ) ως κατάλληλα προγράμματα πρόληψης και από το Υπουργείο Παιδείας ως παιδαγωγικώς κατάλληλα.

Στα πλαίσια των παραπάνω δράσεων και με αφορμή την Παγκόσμια Ημέρα κατά του Καπνίσματος (31 Μαΐου), τα επιστημονικά στελέχη του Κέντρου Πρόληψης «Πολιόχνη» διοργανώνουν την **Πέμπτη 28/5/2015** δράση ενημέρωσης και ευαισθητοποίησης με τίτλο: **«Τα παιδιά λένε ΌΧΙ στο τσιγάρο», στην πλατεία του ΟΤΕ από τις 10:00 – 14:00.**